**ПИТАЊА И ОДГОВОРИ**

**Питање:**

У делу тендерске документације где се тражи да понуђач има радно ангажовано лице за спровођење обуке за безбедност и здравље на раду и пружање прве помоћи напомињемо следеће:

1. Понуђачи не морају да имају запослено лице за безбедност и здравље на раду него могу да ангажују фирму која ће то пославе за њих обављати.
2. Понуђач не може да има ангажовано лице за пружање прве помоћи, јер то право припада искључиво Медицини рада и Црвеном Крсту.

Такође напомињемо да сертификат 22 301 није друштвена безбедност, већ системи менаџмента континуитетом пословања. Такође напомињемо да тражењем оваквог сертификата се нарушава начело једнакости понуђача, начело обезбеђивања конкуренције међу понуђачима. Мишљења смо да овај сертификат ни на који начин не доприноси реализацији послова физичког обезбеђења, јер се менаџментом пословања бави ИСО 9001. Предпостављам да ни ви као установа не примењујете овај сертификат, па није умесно ни од понуђача тражити нешто што им не треба и нешто што не служи сврси. **Такође овај сертификат није акредитован код Акредитационог тела Србије ( АТС-а).**

Иначе друштвена безбедност носи следећи ознаку **СРПС А.Л2.003, Друштвена безбедност – Процена ризика у заштити лицâ, имовине и пословања**

**Одговор:**

**Анализирајући постављена питања и дате сугестије од стране потенцијалних понуђача, Комисија за ЈН 17/15- Услуге физичко-техничког обезбеђења дневних боравака „ Предах плус “ и зграде управе Центра, уважила је примедбе и прихватила дате сугестије и у том смислу извршила измену Конкурсне документације за ову јавну набавку.**

**Измене и допуне су извршене у поглављу 2.5. – Додатни услови за учешће у поступку јавне набавке, у складу са чланом 76. ЗЈН, страна 8 и 9, и у обрасцу број 10- Изјава понуђача о кадровском капацитету, на страни 39. и 40. Конкурсне документације.**

**Измењена и допуњена Конкурсна документација за ЈН 17/15 објављена је на порталу УЈН и интернет страници Центра.**

Комисија за ЈН 17/15